joelniklaus/EU_Wikipedias huggingface dataset:
ISO 9001

Το πρότυπο ISO 9001 είναι το διεθνές πρότυπο Συστημάτων Διαχείρισης Ποιότητας όπως αυτό έχει δημοσιευτεί και ισχύει από τον Διεθνή Οργανισμό Ποιότητας (ISO). Η πιο πρόσφατη ενημέρωση του προτύπου έγινε το 2015 και η πλήρης ονομασία του είναι ISO 9001:2015. Παρέχει μια σειρά κατευθυντήριων οδηγιών για να διασφαλιστεί ότι δεν θα παραλειφθεί κανένα σημαντικό στοιχείο που χρειάζεται ένα Σύστημα Διαχείρισης Ποιότητας για να είναι επιτυχές. Είναι, ουσιαστικά,  η συλλογή εγγράφων που καθορίζει το σύνολο των εσωτερικών κανόνων που διέπουν τον τρόπο με τον οποίο η εταιρεία ή ο οργανισμός δημιουργεί και παραδίδει ένα προϊόν ή μια υπηρεσία στους πελάτες.

Ένα Σύστημα Διαχείρισης Ποιότητας πρέπει να είναι προσαρμοσμένο στις ανάγκες της εκάστοτε επιχείρησής και του προϊόντος ή της υπηρεσίας που παρέχει. Η πιστοποίηση ενός Συστήματος Διαχείρισης Ποιότητας ISO 9001:2015 μπορεί να τον βοηθήσει να βελτιώσει τις συνολικές του επιδόσεις και να δημιουργήσει μια στέρεα βάση για πρωτοβουλίες βιώσιμης ανάπτυξης.

Οφέλη πιστοποίησης 
Τα πιθανά οφέλη για τον Οργανισμό από την εφαρμογή ενός συστήματος διαχείρισης της ποιότητας με βάση το ISO 9001:2015 είναι:
 η ενίσχυση της ικανότητάς του να παρέχει με συνέπεια προϊόντα και υπηρεσίες που ικανοποιούν τις απαιτήσεις των πελατών, καθώς επίσης και τις εφαρμοστέες νομοθετικές και κανονιστικές απαιτήσεις.
 ο εντοπισμός περισσότερων ευκαιριών για ενίσχυση της ικανοποίησης των πελατών,
 η αντιμετώπιση απειλών και η αξιοποίηση ευκαιριών που συνδέονται με το πλαίσιο λειτουργίας (επιχειρησιακό περιβάλλον) και τους στόχους του Οργανισμού
 βελτίωση της οργάνωσης και της αποτελεσματικότητας του Οργανισμού
 Δημιουργία σχέσεων εμπιστοσύνης με τους πελάτες και τα ενδιαφερόμενα μέρη του Οργανισμού

Το ISO 9001 χρησιμοποιεί τη διεργασιακή προσέγγιση, η οποία ενσωματώνει τη μεθοδολογία του κύκλου βελτίωσης, γνωστή ως «Σχεδιάζω Εκτελώ Ελέγχω-Βελτιώνω» (Plan-Do-Check-Act) και την προσέγγιση διακινδύνευσης.

Η διεργασιακή προσέγγιση δίδει τη δυνατότητα στον Οργανισμό να σχεδιάζει τις διεργασίες του και τις αλληλεπιδράσεις τους. Ο κύκλος βελτίωσης δίδει τη δυνατότητα στον Οργανισμό να προσδιορίζει τις παραμέτρους που θα μπορούσαν να προκαλέσουν αποκλίσεις από τα προβλεπόμενα αποτελέσματα των διεργασιών του και του συστήματος διαχείρισης της ποιότητας, να εφαρμόζει προληπτικούς ελέγχους για την ελαχιστοποίηση των αρνητικών επιδράσεων και να αξιοποιεί πλήρως τις ευκαιρίες που προκύπτουν.

Παραπομπές
Διεθνές Γκραν Πρι Ρόδου

Το Διεθνές Γκραν Πρι Ρόδου είναι μονοήμερος αγώνας ποδηλασίας δρόμου, που διεξάγεται στο νησί της Ρόδου κάθε Μάρτιο από το έτος 2017 . 

Μαζί με τον Διεθνή Ποδηλατικό Γύρο Ρόδου, αποτελούν μέρος του UCI Europe Tour.

Παραπομπές

Ποδηλασία στην Ελλάδα
Αθλητισμός στη Ρόδο
Βαρτονία

Η Βαρτονία (Δημοκρατία της Βαρτονίας) είναι μικρέθνος στην Αυστρία. Ιδρύθηκε στις 27 Μαϊου του 2020, έπειτα από την κατάρρευση ενός άλλου μικροέθνους, του Ράμπενμπεργκ. Διεκδικεί μία περιοχή της τάξεως των 2,1 km², ενώ πρωτεύουσά της είναι το Μπαρτονόβο.

Γεωγραφία 
Στη Βαρτονία, όπως και στην υπόλοιπη Αυστρία, δεν υπαρχούν βουνά παρά μόνο σποραδικά κάποιοι λόφοι. Αντίθετα, στο μικροέθνος υφίστανται πάμπολλα δάση.

Κυβέρνηση και Πολιτική 
Ο δείκτης δημοκρατίας των μικροεθνών βαθμολογεί τη Βαρτονία με 9,2 στα 10, εντάσσοντάς την στα πλήρη δημοκρατικά μικροέθνη.

Δεν αναγνωρίζεται από κανένα ανεξάρτητο κράτος, ενώ έχει αναπτύξει διπλωματικές σχέσεις με άλλα μικροέθνη, όπως την Αυστενασία κ.ά.

Οικονομία 
Η οικονομία της Βαρτονίας περιορίζεται αρκετά, εξαιτίας της πολύ μικρής έκτασής της. Στο μικροέθνος λειτουργούν ελάχιστα εστιατόρια -συγκεκριμένα 2- και μόνο ένα κατάστημα.

Νόμισμα 
Το επίσημο νόμισμα είναι η κορώνα της Βαρτονίας.

Γλώσσα 
Στις επίσημα αναγνωρισμένες γλώσσες συμπεριλαμβάνονται τα γερμανικά, τα Πολωνικά, τα ρωσικά και τα εσπεράντο.

Δημογραφικά 
Οι περισσότεροι κάτοικοι διαμένουν στην πρωτεύουσα Βαρτονόβο. Η μεγαλύτερη εθνοτική ομάδα είναι οι Αυστριακοί, ωστόσο υπάρχουν διάφορες μειονότητες οι οποίες αποτελούνται από Ινδούς, Έλληνες, Καναδούς κ.ά.

Παραπομπές
Αστερίων (βασιλιάς της Κρήτης)

Στην Αρχαία ελληνική μυθολογία ο Αστερίων ήταν βασιλιάς της Κρήτης και θετός πατέρας του κορυφαίου Κρήτα βασιλιά Μίνωα. Ο Αστερίων ήταν γιος του Τέκταμου, εγγονός του Δώρου γενάρχη των Δωριέων και μιας ανώνυμης κόρης του Κρηθέως. Ο πατέρας του έπλευσε για την Κρήτη με στόχο να κυβερνήσει το νησί σαν βασιλιάς, τον συνόδευσαν Αιολείς και Πελασγοί. Ο Αστερίων κληρονόμησε το βασίλειο της Κρήτης από τον Τέκταμο την εποχή που ο Ζευς απήγαγε την Ευρώπη με την μορφή ταύρου και την μετέφερε στο νησί του. Ο Αστερίων παντρεύτηκε την Ευρώπη και έγινε ο θετός πατέρας των παιδιών που είχε αποκτήσει με τον Δία : τον Μίνωα, μετέπειτα βασιλιά της Κρήτης και κριτή του Άδη, τον Ραδάμανθυς που ήταν κριτής στην Νήσο Μακάρων και τον Σαρπηδών βασιλιά της Λυκίας. Τον διαδέχθηκε ο μεγαλύτερος γιος της Ευρώπης Μίνωας που έστειλε εξορία τους αδελφούς του αφού συγκρούστηκε μαζί τους, ο Μίνωας παντρεύτηκε την κόρη του Αστερίωνα Κρήτη, ομώνυμο του νησιού.

Παραπομπές

Πηγές

Apollodorus, The Library with an English Translation by Sir James George Frazer, F.B.A., F.R.S. in 2 Volumes, Cambridge, MA, Harvard University Press; London, William Heinemann Ltd. 1921. 
Diodorus Siculus, The Library of History translated by Charles Henry Oldfather. Twelve volumes. Loeb Classical Library. Cambridge, Massachusetts: Harvard University Press; London: William Heinemann, Ltd. 1989. Vol. 3. Books 4.59–8. Online version at Bill Thayer's Web Site
Diodorus Siculus, Bibliotheca Historica. Vol 1-2. Immanel Bekker. Ludwig Dindorf. Friedrich Vogel. in aedibus B. G. Teubneri. Leipzig. 1888-1890. Greek text available at the Perseus Digital Library.
Nonnus of Panopolis, Dionysiaca translated by William Henry Denham Rouse (1863-1950), from the Loeb Classical Library, Cambridge, MA, Harvard University Press, 1940. Online version at the Topos Text Project.
Nonnus of Panopolis, Dionysiaca. Three vols. W.H.D. Rouse. Cambridge, MA., Harvard University Press; London, William Heinemann, Ltd. 1940-1942. Greek text available at the Perseus Digital Library.
Pausanias, Description of Greece with an English Translation by W.H.S. Jones, Litt.D., and H.A. Ormerod, M.A., in 4 Volumes. Cambridge, MA, Harvard University Press; London, William Heinemann Ltd. 1918. 
Pausanias, Graeciae Descriptio. Three vols. Leipzig, Teubner. 1903. Greek text available at the Perseus Digital Library.
Karl Kerenyi. The Gods of the Greeks. London: Thames & Hudson, 1951.
Karl Kerenyi. Dionysus: Archetypal Image of Indestructible Life, 1976.
Sara Douglass, 2002–6. The Troy Game Series. (Asterion referred to as the name of the Minotaur)

Μυθικοί βασιλείς της Κρήτης
Βασιλείς της ελληνικής μυθολογίας
Ανδρέας Μακρυπίδης

Ο Ανδρέας Μακρυπίδης είναι Έλληνας οικονομολόγος (πτυχιούχος του Οικονομικού Πανεπιστημίου Θεσσαλονίκης) και πολιτικός (εκλεγμένος βουλευτής με το ΠΑΣΟΚ στην εκλογική περιφέρεια Αιτωλοακαρνανίας απο το 2000 έως το 2012). 

Γεννήθηκε στις Φυτείες Αιτωλοακαρνανίας το 1953, είναι έγγαμος με την Χριστίνα Καλογεράκη και έχει δύο παιδιά.

Παραπομπές

Βουλευτές Αιτωλοακαρνανίας
Βουλευτές εκλεγμένοι με το ΠΑΣΟΚ
Γιάννης Οικονόμου (αποσαφήνιση)

Με το όνομα Γιάννης Οικονόμου ή Ιωάννης Οικονόμου αναφέρονται οι:

 Γιάννης Δ. Οικονόμου, Έλληνας πολιτικός, βουλευτής στην Εκλογική Περιφέρεια Φθιώτιδας.
 Γιάννης Οικονόμου,  Έλληνας μεταφραστής που εργάζεται για την Ευρωπαϊκή Επιτροπή στις Βρυξέλλες.
 Ιωάννης Οικονόμου (ζωγράφος),  Έλληνας ζωγράφος, ξυλογράφος και αθλητής.
 Ιωάννης Οικονόμου Παπαπαύλου,  Έλληνας Μακεδονομάχος οπλαρχηγός από το Λούκοβο.
Kinderszenen

Τα Kinderszenen (op. 15), στα ελληνικά Παιδικές Σκηνές, είναι δεκατρία 

μικρά έργα για πιάνο του Ρόμπερτ Σούμαν, τα οποία συντέθηκαν την άνοιξη του 1838.

Ιστορία 
Ο Σούμαν έγραψε 30 μέρη για αυτό το έργο, αλλά τελικά μόνο 13 διάλεξε για το τελικό έργο. Τα υπόλοιπα 27 μέρη δημοσιεύτηκαν αργότερα σε άλλα δύο έργα του (op. 99, op. 124).Το 7ο μέρος του έργου, το Träumerei, είναι από τα πιο δημοφιλή έργα του Σούμαν.

Μέρη

Εκτελέσεις 
Το έργο "Kinderszenen" έχει εκτελεστεί από διάσημους επαγγελματίες πιανίστες όπως ο Vladimir Horowitz , η Martha Argerich και η Maria Joao Pires. Μια κανονική εκτέλεση ολόκληρου του έργου κρατάει περίπου 20 λεπτά.

Παραπομπές 
Το μεγαλύτερο μέρος του λήμματος έχει μεταφραστεί από το λήμμα της αγγλικής Βικιπαίδειας.
Ντάττσα

Η Ντάτσα (τουρκικά: Datça) είναι διαμέρισμα της επαρχίας Μούγλων στη νοτιοδυτική Τουρκία και η κεντρική πόλη του διαμερίσματος. Το κέντρο βρίσκεται στο μέσο της χερσονήσου που φέρει το ίδιο όνομα με το διαμέρισμα και την κωμόπολη (Χερσόνησος Ντάτσα, γνωστή στα ελληνικά ως Χερσόνησος Κνιδίας). Μέχρι το 1928, ήταν ναχιγές του διαμερίσματος Μαρμαρίδος. 

Σύμφωνα με την απογραφή του 2012 η αστική περιοχή έχει 11.261 κατοίκους, ενώ το διαμέρισμα 17.357.

Ονομασία
Το όνομα Ντάτσα προέρχεται από τα Στάδια, γνωστά και ως Στάδιον, μια αρχαία καρική πόλη κοντά στην Κνίδο. Τα Στάδια εξελίχθηκαν σε Τάδια, Ντάδια, Ντάτσια και στη συνέχεια Ντάτσα.

Τόσο η κωμόπολη όσο και η χερσόνησος της Ντάτσα ονομάζονταν Ρεσάντιγε για μια σύντομη περίοδο στις αρχές του 20ου αιώνα, τιμώντας τον προτελευταίο Οθωμανό σουλτάνο Μωάμεθ Ε΄ Ρεσάντ, και ορισμένοι χάρτες μπορεί να αναφέρονται στη χερσόνησο με αυτό το όνομα· σήμερα Ρεσάντιγε είναι το όνομα μιας από τις συνοικίες της κωμοπόλεως.

Παραπομπές

Τουρκική Ριβιέρα
Παράκτιοι οικισμοί στην Τουρκία
Τουρκικές πόλεις και λιμάνια επί του Αιγαίου Πελάγους
Οικισμοί στην Επαρχία Μούγλων
Αλιευτικές κοινότητες στην Τουρκία
Διαμερίσματα της Επαρχίας Μούγλων
Ρήγας Αξελός

Ο Ρήγας Αξελός είναι ηθοποιός της τηλεόρασης, του κινηματογράφου και του θεάτρου.

Φιλμογραφία

Κινηματογράφος

Θεατρικές Παραστάσεις

Πολιτική 
Υπήρξε από το 2006 δημοτικός σύμβουλος και μέλος με την Ανοιχτή Πόλη.

Προσωπική ζωή 
Είναι παντρεμένος με την ηθοποιό Μίρκα Παπακωνσταντίνου.

Έλληνες άνδρες ηθοποιοί
Severance (τηλεοπτική σειρά)

Το Severance (ελεύθερη απόδοση: Διαχωρισμός) είναι αμερικανική τηλεοπτική σειρά θρίλερ, επιστημονικής φαντασίας, την οποία δημιούργησε ο Νταν Έρικσον και σκηνοθέτησαν οι Μπεν Στίλερ και Ίφα ΜακΑρντλ. Σε αυτήν πρωταγωνιστούν οι Άνταμ Σκοτ, Ζακ Τσέρι, Μπριτ Λάουερ, Τραμέλ Τίλμαν, Τζεν Τούλοκ, Ντίτσεν Λάκμαν, Μάικλ Τσέρνους, Τζον Τουρτούρο, Κρίστοφερ Γουόκεν και Πατρίσια Αρκέτ. Η ιστορία ακολουθεί τον Μαρκ, έναν υπάλληλο της βιομηχανικής εταιρείας Lumon Industries, ο οποίος συμφωνεί να πάρει μέρος σε ένα πρόγραμμα διαχωρισμού, όπου οι προσωπικές του αναμνήσεις διαχωρίζονται από τις αναμνήσεις της δουλειάς του.

Η σειρά έκανε πρεμιέρα στις 18 Φεβρουαρίου 2022 στο Apple TV+. Έλαβε θετικές κριτικές απο κριτικούς, οι οποίοι επαίνεσαν τη φωτογραφία, τον σχεδιασμό παραγωγής, τη μουσική επένδυση, την ιστορία και τις ερμηνείες της. Τον Απρίλιο του 2022, η σειρά πήρε το πράσινο φως για δεύτερο κύκλο επεισοδίων.

Υπόθεση 
Η εταιρεία τεχνολογίας Lumon Industries, χρησιμοποιεί μια ιατρική διαδικασία «διαχωρισμού» για να διαχωρίσει τις εργασιακές από τις προσωπικές αναμνήσεις κάποιων εκ των υπαλλήλων της. Ένας από αυτούς τους υπάλληλος είναι και ο Μαρκ, ο οποίος σταδιακά αποκαλύπτει έναν παιχνίδι συνωμοσίας πίσω από όλο αυτό.

Ηθοποιοί 
 Άνταμ Σκοτ ως Μαρκ Σκάουτ, υπάλληλος στη Lumon Industries στο Τμήμα Βελτιστοποίησης Μακροδεδομένων, το οποίο αποτελεί μέρος του προγράμματος «διαχωρισμού». Θρηνεί τον θάνατο της συζύγου του, Τζέμα.
 Ζακ Τσέρι ως Ντίλαν Τζορτζ, συνάδελφος του Μαρκ, ο οποίος απολαμβάνει ιδιαίτερα τα προνόμια της εταιρίας.
 Μπριτ Λάουερ ως Χέλι Ριγκς
 Τραμέλ Τίλμαν ως Σεθ Μίλτσικ
 Τζεν Τούλοκ ως Ντεβόν Χέιλ
 Ντίτσεν Λάκμαν ως κυρία Κέισι
 Μάικλ Τσέρνους ως Ρίκεν Χέιλ
 Τζον Τουρτούρο ως Ίρβινγκ Μπάιλιφ
 Κρίστοφερ Γουόκεν ως Μπέρτ Γκούντμαν
 Πατρίσια Αρκέτ ως Άρμονι Κομπέλ

Επεισόδια

Υποδοχή

Κριτικές 

Η σειρά Severance, μετά την κυκλοφορία της, έλαβε θετικές κριτικές από τους κριτικούς. Η σελίδα συλλογής κριτικών Rotten Tomatoes δίνει στον πρώτο κύκλο ποσοστό αποδοχής 97% με μέσο όρο 8,5/10, βασισμένο σε 97 κριτικές. Στο τμήμα ομοφωνίας αναφέρεται: «Τολμηρή, μυστηριώδης και φέρνοντας μία νέα ματιά στους κινδύνους της εταιρικής βαρβαρότητας, η σειρά Severance αποτελεί το πλήρες πακέτο». Η σελίδα συλλογής κριτικών Metacritic δίνει στον πρώτο κύκλο ποσοστό 83/100 βασισμένο σε 36 κριτικές, με την ένδειξη «καθολική αναγνώριση».

Διακρίσεις

Παραπομπές

Εξωτερικοί σύνδεσμοι
 
 

Αμερικανικές τηλεοπτικές σειρές
Αμερικανικές τηλεοπτικές σειρές φαντασίας
Αμερικανικές τηλεοπτικές σειρές του Apple TV+
Χουάν Πεναρόγια

Ο Χουάν Πεναρόγια Ροδρίγεθ (Τεράσα, 20 Απριλίου 1969) είναι Ισπανός πρώην καλαθοσφαιριστής και νυν προπονητής της Σάσκι Μπασκόνια του Πρωταθλήματος Ισπανίας και της Ευρωλίγκα.

Προπονητική σταδιοδρομία 
Ο Πεναρόγια ξεκίνησε την προπονητική σταδιοδρομία του ως βοηθός προπονητή με την ΚΜ Ολέσα της 4ης Ισπανίας. Το 2010, υπέγραψε με την ΜΚ Ανδόρα της 3ης Ισπανίας . Ο Πεναρόγια οδήγησε την ομάδα σε μία άνοδο στην 2η Ισπανίας και αργότερα στην 1η Ισπανίας . Είχε προπονήσει και στο EuroCup με την Ανδόρα.

Την περίοδο 2018–19, ο Πεναρόγια προπονούσε την Μπάσκετ Μανρέσα, οδηγώντας την ομάδα στα πλέι οφ του Ισπανικού Πρωταθλήματος για πρώτη φορά από το 1998.

Τον Ιούλιο του 2019, ο Πεναρόγια υπέγραψε ως νέος προπονητής της Σαν Πάμπλο Μπούργος. Τον Οκτώβριο του 2020, κέρδισε το Basketball Champions League της χρονιάς 2019–20 με την Μπούργος, την πρώτη διοργάνωση που είχε κατακτήσει ποτέ η ομάδα. Την επόμενη αγωνιστική περίοδο, οδήγησε την ομάδα του σε μία επανάληψη στο Champions League, ενώ κατέκτησε επίσης το Διηπειρωτικό Κύπελλο της FIBA του 2021.

Στις 21 Ιουνίου 2021, υπέγραψε με τη Βαλένθια Μπάσκετ της 1ης Ισπανίας.

Στις 13 Ιουνίου 2022, ανακοινώθηκε από τη Σάσκι Μπασκόνια για τα δύο επόμενα χρόνια (μέχρι το 2024).

Προσωπικές πληροφορίες 
Ο Χουάν είναι γιος του Μαρκ Πεναρόγια, ο οποίος ήταν επίσης επαγγελματίας καλαθοσφαιριστής.

Παραπομπές

Ισπανοί προπονητές καλαθοσφαίρισης
Καλαθοσφαιριστές Κλουμπ Οουρένσε Μπαλονθέστο
Καλαθοσφαιριστές ΚΜ 1939 Κανάριας
Καλαθοσφαιριστές Μανρέσα
Ρακίνας και Σαίξπηρ

Ρακίνας και Σαίξπηρ (γαλλικός τίτλος: Racine et Shakespeare) είναι δοκίμιο του Σταντάλ στο οποίο τάσσεται υπέρ του ρομαντισμού ενάντια στον κλασικισμό. Γραμμένο μεταξύ 1823 και 1825, υποστηρίζει την αναζήτηση της νεωτερικότητας και την εγκατάλειψη των παλιών κανόνων που δεν είχαν πλέον θέση και δεν ίσχυαν πια παρά μόνο λόγω συντηρητισμού και ακαδημαϊκού κομφορμισμού. 

Γράφτηκε δύο χρόνια πριν από τον πρόλογο του Κρόμγουελ του Βικτόρ Ουγκώ και τα δύο κείμενα έθεσαν τις θεωρητικές βάσεις του λογοτεχνικού Ρομαντισμού στη Γαλλία.

Περιεχόμενο 
Ο Σταντάλ, υπερασπιζόμενος την ιδέα μιας σύγχρονης λογοτεχνίας, ισχυρίζεται ότι ο κανόνας των τριών ενοτήτων (του χρόνου, του τόπου και της δράσης όπως είχαν κωδικοποιηθεί τον 17ο αιώνα από τους Γάλλους τραγικούς ποιητές με βάση την αρχαία ελληνική τραγωδία) δεν είναι απαραίτητος και επαινεί το θέατρο σε πεζογραφία.

«Το να είσαι ρομαντικός σημαίνει να περιφρονείς τις καθιερωμένες σχέσεις, να παραβιάζεις τυπικές απαγορεύσεις, να αγνοείς την ποιητική που καταπιέζει το μυαλό και περιορίζει την ιδιοφυΐα, σημαίνει να ταράζεις συνήθειες, να τολμάς να καινοτομείς, να προσφέρεις ζωντανά έργα, σε άμεση επαφή με καθημερινές ανάγκες και προβλήματα: Ο Ρομαντισμός σε όλες τις τέχνες είναι αυτό που αντιπροσωπεύει τους σημερινούς ανθρώπους, και όχι εκείνους των ηρωικών εποχών των τόσο μακρινών μας, και που μάλλον δεν υπήρξαν ποτέ». 

Τάσσεται υπέρ ενός θεάτρου που να προσαρμόζεται στις ιστορικές συνθήκες και τη λογοτεχνική ζωή της εποχής του: «Οι Ρομαντικοί δεν συμβουλεύουν κανέναν να μιμηθεί απευθείας τα δράματα του Σαίξπηρ. Αυτό που πρέπει να μιμηθούμε από αυτόν τον σπουδαίο άνθρωπο είναι ο τρόπος μελέτης του κόσμου μέσα στον οποίο ζούμε και η τέχνη να δίνουμε στους συγχρόνους μας ακριβώς το είδος της τραγωδίας που χρειάζονται, αλλά που δεν έχουν το θάρρος να διεκδικήσουν, τρομοκρατημένοι κατά κάποιο τρόπο από τη φήμη του μεγάλου Ρακίνα.»

Και συνεχίζει: «Ο ρομαντισμός είναι η τέχνη που παρουσιάζει στον κόσμο λογοτεχνικά έργα που, στη σημερινή κατάσταση των συνηθειών και των πεποιθήσεών τους, είναι πιθανό να τους δώσουν τη μεγαλύτερη δυνατή ευχαρίστηση. Ο κλασικισμός, αντίθετα, τους παρουσιάζει τη λογοτεχνία που έδινε τη μεγαλύτερη δυνατή ευχαρίστηση στους παππούδες τους».

Εν ολίγοις, για τον Σταντάλ, το να είναι κάποιος ρομαντικός σημαίνει να είναι αποφασιστικά και απόλυτα σύγχρονος με την εποχή του.

Παραπομπές 

Ρομαντισμός
Άνω Σέλι Ημαθίας

Το Άνω Σέλι είναι οικισμός της δημοτικής κοινότητας Νάουσας, της δημοτικής ενότητας και δήμου Νάουσας, της περιφερειακής ενότητας (τέως νομού) Ημαθίας, στην περιφέρεια  Κεντρικής Μακεδονίας, σύμφωνα με το πρόγραμμα Καλλικράτης.  Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Νάουσας του νομό Ημαθίας, στο γεωγραφικό διαμέρισμα Μακεδονίας.

Γεωγραφία
Το Άνω Σέλι είναι ορεινός οικισμός μεγάλου υψομέτρου, στο δυτικό τμήμα του νομού Ημαθίας. Βρίσκεται κοντά στα όρια με τον νομό Κοζάνης, στις πλαγιές του κεντρικού Βερμίου, μεταξύ των κορυφών «Χαμίτης» (2.065) και «Παλάτι» (1.895 μ.), νοτιοδυτικά από τα Πηγάδια και σε μέσο σταθμικό υψόμετρο 1.460. Απέχει 40 χλμ. περίπου ΒΔ. της Βέροιας.

Πληθυσμός

Διοικητικές μεταβολές
Ο οικισμός αναγνωρίστηκε το 1918 και προσαρτήθηκε στον δήμο Βεροίας του νομού Θεσσαλονίκης. Το 1926 μετονομάστηκε σε Άνω Βέρμιο και το 1946 υπήχθη στον νομό Ημαθίας. Το 1951 καταργήθηκε για να επανασυσταθεί το 2001 ως Άνω Σέλι και προσαρτήθηκε στον δήμο Νάουσας.

Γενικά στοιχεία
Το Άνω Σέλι είναι κτισμένο σε μεγάλο υψόμετρο, σε ειδυλλιακή δασική τοποθεσία στο κεντρικό Βέρμιο. Βρίσκεται κοντά στα χιονοδρομικά κέντρα Σελίου (νότια) και Πηγαδιών (βόρεια), αλλά και στα ορειβατικά καταφύγια του βουνού. Η περιοχή προσφέρεται για πεζοπορικές διαδρομές υψηλής αισθητικής.

Αξιοθέατα
Η εκκλησία των Αγίων Κωνσταντίνου και Ελένης στο κεντρικό τμήμα του οικισμού

Παραπομπές

Πηγές
Google Earth
Οργανισμός εκδόσεων «Ελλάδα», χάρτες (εκδ. Βαρελάς)
eetaa.gr

Χωριά του νομού Ημαθίας
Χιλιόμετρα ανά ώρα

Τα χιλιόμετρα ανά ώρα (σύμβολο SI: km/h) είναι μονάδα ταχύτητας, που εκφράζει τον αριθμό των χιλιομέτρων που διανύθηκαν σε μία ώρα.

Παρόλο που ο ορίστηκε επίσημα το 1799, ο όρος "χιλιόμετρα την ώρα" δεν τέθηκε σε άμεση χρήση το μυριάμετρο (10.000 μέτρα) και το μυριάμετρο ανά ώρα προτιμήθηκαν από τα χιλιόμετρα και χιλιόμετρα ανά ώρα. Το 1802 εμφανίστηκε στη γαλλική λογοτεχνία ο όρος «myriamètres par heure». Οι Ολλανδοί από την άλλη υιοθέτησαν το χιλιόμετρο το 1817 αλλά του έδωσαν την τοπική ονομασία mijl (ολλανδικό μίλι).1 mph ισούται με 1,609344 km/h

Παραπομπές

 Μονάδες μέτρησης
Γαλλικές βουλευτικές εκλογές 2022

Στις 12 και 19 Ιουνίου 2022 διεξήχθησαν βουλευτικές εκλογές στη Γαλλία, για τα 577 μέλη της Γαλλικής Εθνοσυνέλευσης. Οι γαλλικές προεδρικές εκλογές διεξήχθησαν τον Απρίλιο.

Εκλογικό σύστημα 
Σύμφωνα με το Σύνταγμα της Γαλλίας, η Εθνοσυνέλευση αποτελείται από 577 μέλη τα οποία εκλέγονται με δημοκρατικές, άμεσες εκλογές, με καθολική και μυστική ψηφοφορία για πενταετή θητεία. Το εκλογικό σύστημα είναι απλό πλειοψηφικό δύο γύρων από 577 μονοεδρικές εκλογικές περιφέρειες. Ο υποψήφιος που θα εξασφαλίσει την απόλυτη πλειοψηφία συγκεντρώνοντας πάνω από 50% των ψήφων ανακηρύσσεται νικητής και κερδίζει την έδρα της περιφέρειας. Αν στον πρώτο γύρο δεν αναδειχθεί νικητής, τότε διεξάγεται δεύτερος γύρος στον οποίον συμμετέχουν οι δύο επικρατέστεροι υποψήφιοι του πρώτου. Η προσέλευση στην ψηφοφορία δεν είναι υποχρεωτική, και δικαίωμα ψήφου έχουν όλοι οι πολίτες της Γαλλίας ηλικίας άνω των 18 ετών.

Πολιτικά κόμματα – συμμαχίες

Δημοσκοπήσεις
Πριν τις εκλογές έγιναν αρκετές δημοσκοπήσεις στις οποίες οι εκλογείς απάντησαν στην ερώτηση: «Αν γίνονταν εκλογές την ερχόμενη Κυριακή ποιου κόμματος τον υποψήφιο θα ψηφίζατε;» Στο γράφημα και στον πίνακα που ακολουθούν παρατίθενται τα αποτελέσματα αυτών των δημοσκοπήσεων.

Αποτελέσματα

Παραπομπές 

Γαλλικές εκλογές
Εκλογές του 2022
Στέφανι Σεχ

Η Στέφανι Σεχ (αγγλικά:Stephanie Sheh) είναι Αμερικανίδα ηθοποιός φωνής, σκηνοθέτης, συγγραφέας και παραγωγός. Έχει συνεργαστεί με πολλές εταιρίες όπως η Sony,Cartoon Network κλπ.

Βιογραφικό 
Γεννήθηκε στο Καλαμαζού του Μίσιγκαν και μεγάλωσε στη Βόρεια Καλιφόρνια. Πέρασε μεγάλο μέρος της παιδικής της ηλικίας στην Ταϊβάν. Άρχισε να την ενδιαφέρει η υποκριτική όταν έπαιξε σε ένα σχολικό έργο στο γυμνάσιο Μόντα Βίστα στο Κουπερτίνο της Καλιφόρνια. Συμμετείχε στο άνιμε κλάμπ όσο ήταν στο Πανεπιστήμιο της Καλιφόρνια. Σπούδασε υποκριτική, φωνητική και αυτοσχεδιασμό. Αφού αποφοίτησε το 1999 συνέχισε την καριέρα της ως ηθοποιός και πήρε δουλειά ως παραγωγός. Κατά τη διάρκεια εκείνης της περιόδου, εργάστηκε στο Synch-Point, τη οποία έδινε τη φωνή της σε αγγλικές μεταγλωττίσεις για anime, στο οποίο παρήγαγε τη μεταγλώττιση για το I'm Gonna Be An Angel!, εκτός από τη φωνή της Silky.Δούλευε με το Synch-Point όταν έφερε τον Marc Handler στο ADR σκηνοθετικά για το FLCL, ο οποίο έπαιξε ως ένας από τους κύριους χαρακτήρες, τον  Mamimi.

Μεταγλώττιση 
Έκανε το ντεμπούτο της στη μεταγλώττιση το 2001 στο ρόλο της Σίλκυ για την σειρά άνιμε I'm Gonna Be an Angel!!Αργότερα έχει δώσει τη φωνή της σε σειρές άνιμε όπως Naruto,Bleach,Blue Exorcist,Fate/Zero,Sailor Moon Crystal κλπ.

Έχει δώσει τη φωνή της στα κινούμενα σχέδια όπως Care Bears: Welcome to Care-a-Lot, Monster High,Ever After High,Οι φανταστικές περιπέτειες της Λέιντι Μπάκ και του Κάτ Νουάρ, Barbie Dreamhouse Adventures κλπ. Έχει δώσει τη φωνή στα βιντεοπαιχνίδια όπως Valkyrie Profile 2: Silmeria,Star Ocean: First Departure,Sengoku Basara: Samurai Heroes,Tekken Tag Tournament 2,Fire Emblem Awakening κλπ.

Παραπομπές 

Αμερικανοί ηθοποιοί φωνής
Κοινότητα Καλαμίου

Η Κοινότητα Καλαμίου είναι κοινότητα του Δήμου Βιάννου στην Περιφερειακή Ενότητα Ηρακλείου της Κρήτης, η οποία συστάθηκε το 1925 με το ΦΕΚ 27Α - 31/01/1925 με έδρα τον οικισμό Καλάμι και αρχικά υπαγόταν στο Νομό Λασιθίου από τον οποίο αποσπάσθηκε το 1932. Εκτός από την έδρα της, η κοινότητα περιλαμβάνει και τους οικισμούς Αγία Παρασκευή, Κάτω Βίγλες, Σκαφίδια, Σταυριά, Συνδονία, Φαφλάγκος και Ψαρή Φοράδα. Η απογραφή του 2011 αναφέρει:

 Αγία Παρασκευή, η (32)
 Καλάμι, το (8)
 Κάτω Βίγλες, οι (0)
 Σκαφίδια, τα (1)
 Σταυριά, η (0)
 Συνδονία, η (292)
 Φαφλάγκος, ο (0)
 Ψαρή Φοράδα, η (100)

Συνολικά η κοινότητα έχει 433 κατοίκους.

Η Κοινότητα εκπροσωπείται από πενταμελές Συμβούλιο με επικεφαλής την Πρόεδρο κα. Μαριάνθη Αποστολάκη.

Κοινοτάρχες Καλαμίου 
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Καλαμίου:

Δημοτικό διαμέρισμα Καλαμίου (πρώην) 
Με 516 κατοίκους, το πρώην Δημοτικό διαμέρισμα Καλαμίου συγκροτούσαν οι οικισμοί:

 το Καλάμι [ 44 ]
 η Αγία Παρασκευή [ 40 ]
 οι Κάτω Βίγλες [ 2 ]
 τα Σκαφίδια [ 11 ]
 η Σταυριά [ 0 ], ακατοίκητη.
 η Συνδονία [ 321 ], τουριστικά ανεπτυγμένη.
 ο Φαφλάγκος [ 0 ], ακατοίκητος.
 η Ψαρή Φοράδα [ 98 ].

Παραπομπές 

Δήμος Βιάννου
Αρχιεπίσκοπος Αχρίδος Στέφανος

Ο Στέφανος (/Arhiepiskop Ohirdski i Makedonski g.g. Stefan, γεννημένος την 1 Μαΐου 1955 ως Στόγιαν Βελιανόφσκι) είναι ο Αρχιεπίσκοπος Αχρίδος και μητροπολίτης Σκοπίων, ο προκαθήμενος της Εκκλησίας Αχρίδος, της Ορθόδοξης Εκκλησίας στη Βόρεια Μακεδονία.

Βιογραφία
Ο Αρχιεπίσκοπος Στέφανος, κατά κόσμον Στόγιαν Βελιανόφσκι (Стојан Вељановски), γεννήθηκε την 1η Μαΐου 1955, στο χωριό Ντομπρούσεβο, του Δήμου Μόγκιλα στη Σ.Δ.Μακεδονίας της Σ.Ο.Δ.Γιουγκοσλαβίας, σήμερα Βόρεια Μακεδονία.

Το 1969 γράφτηκε στο Μακεδονικό Ορθόδοξο Θεολογικό Σεμινάριο του Αγίου Κλήμεντος της Οχρίδας, στο Ντράτσεβο, από όπου αποφοίτησε το 1974. Την ίδια χρονιά συνέχισε τις σπουδές του στη Θεολογική Σχολή του Πανεπιστημίου του Βελιγραδίου, αποφοιτώντας το 1979. Με την επιστροφή του, η Ιερά Σύνοδος της τότε σχισματικής «Μακεδονικής Ορθόδοξης Εκκλησίας» τον όρισε καθηγητή στη Θεολογική Σχολή των Σκοπίων. Το 1980 έφυγε για μεταπτυχιακές σπουδές στο Ινστιτούτο του Αγίου Νικολάου στο Μπάρι της Ιταλίας, που ειδικεύεται στις οικουμενικές-πατερικές και ελληνοβυζαντινές σπουδές. Το 1982 πήρε το μεταπτυχιακό του από αυτό το ινστιτούτο. Επιστρέφοντας, έγινε λέκτορας στη Θεολογική Σχολή του Αγίου Κλήμεντος της Οχρίδας των Σκοπίων.

Έλαβε τους μοναστικούς όρκους του στο Μοναστήρι του Οσίου Ναούμ στην Οχρίδα στις 3 Ιουλίου 1986 και στις 12 Ιουλίου χειροτονήθηκε Μητροπολίτης Ζλέτοβο και Στρώμνιτσα. Λίγο αργότερα ενθρονίστηκε Επίσκοπος Bregalnica και Στιπ. Τα επόμενα χρόνια, ο Επίσκοπος Στέφανος υπηρέτησε ως κοσμήτορας της Θεολογικής Σχολής των Σκοπίων, εκπρόσωπος της Ιεράς Συνόδου της «Μακεδονικής Ορθόδοξης Εκκλησίας», ως αρχισυντάκτης της επίσημης εφημερίδας της εκκλησίας «Εκκλησιαστική Ζωή» (Црковен живот) και ως γενικός γραμματέας της «Αρχιεπισκοπής Αχρίδας και Μακεδονίας».

Στην Οχρίδα, στις 9 και στις 10 Οκτωβρίου 1999, η Κληρικολαϊκή Συνέλευση τον εξέλεξε επικεφαλής της «Ορθόδοξης Εκκλησίας της Μακεδονίας». Αντιδρώντας στις ενστάσεις ότι ο επίσκοπος Στέφανος ήταν μόλις 44 ετών όταν εξελέγη, ο πρωτοδιάκονος Σλάβε Προϊκόφσκι είπε ότι η τοπική Ορθόδοξη Εκκλησία πίστευε στην πνευματική και ηθική ωριμότητα του Στέφανου. Ο Προϊκόφσκι πρόσθεσε, ωστόσο, ότι το μέλλον της Εκκλησίας δεν εξαρτάται μόνο από τον Αρχιεπίσκοπο Στέφανο, καθώς, ως επικεφαλής της «Ορθόδοξης Εκκλησίας της Μακεδονίας», ήταν απλώς πρώτος μεταξύ ίσων.

Στις 16 Μαΐου 2022, ο Αρχιεπίσκοπος Στέφανος έγινε ο πρώτος Αρχιεπίσκοπος Αχρίδος που αναγνωρίστηκε κανονικά μετά τον Δοσίθεο Β', λόγω της απόφασης της Ιεράς Συνόδου της Σερβικής Ορθόδοξης Εκκλησίας να αποδεχθεί το κανονικό καθεστώς της Ορθόδοξης Εκκλησίας της Μακεδονίας. Είχε προηγηθεί, μία εβδομάδα πριν, η απόφαση του Οικουμενικού Πατριαρχείου να δεχτεί «σε ευχαριστιακή κοινωνία την Ιεραρχία, τον κλήρο και τον λαό της», με το όνομα Αρχιεπισκοπή Αχρίδος, «αποκλείουσα τον όρον "Μακεδονική" και οιοδήτι άλλο παράγωγο της λέξεως "Μακεδονία"».

Παραπομπές

Στεφανος
Μονή Αμάρας

Η Μονή Αμάρας (αρμενικά: Ամարաս վանք) είναι ένα αρμενικό μοναστήρι, που βρίσκεται κοντά στο χωριό Ούνου της Δημοκρατίας του Αρτσάχ, στην διαφιλονικούμενη περιοχή του Ναγκόρνο-Καραμπάχ. Αποτελούσε ένα πολύ σημαντικό θρησκευτικό και εκπαιδευτικό κέντρο της μεσαιωνικής Αρμενίας. Το Αζερμπαϊτζάν δεν αναγνωρίζει το μοναστήρι ως αρμενικό, χαρακτηρίζοντάς το ως μνημείο της Αλβανίας του Καυκάσου.

Ιστορικά στοιχεία
Σύμφωνα με τους μεσαιωνικούς χρονικογράφους Φαύστος ο Βυζάντιος και Μωυσής Καγκανκατβάτσι, ο Άγιος Γρηγόριος ο Φωτιστής, προστάτης άγιος και ευαγγελιστής της Αρμενίας, ίδρυσε τη Μονή Αμάρας στις αρχές του 4ου αιώνα. Εκεί ενταφιάστηκε ο εγγονός του Γρηγορίου, ο Καθολικός Γρηγόριος (πέθανε το 338). Ο τάφος του βρίσκεται εντός της εκκλησίας του Αγίου Γρηγορίου που χτίστηκε τον 19ο αιώνα.

Στις αρχές του πέμπτου αιώνα ο Άγιος Μεσρώπ Μαστότς, ο εφευρέτης του αρμενικού αλφαβήτου, ίδρυσε στη Μονή Αμαράς το πρώτο σχολείο που χρησιμοποίησε τη γραφή του.

Το μοναστήρι λεηλατήθηκε τον 13ο αιώνα από τους Μογγόλους, καταστράφηκε το 1387 κατά την εισβολή του Ταμερλάνου και κατεδαφίστηκε και πάλι τον 16ο αιώνα. Υπέστη ριζική αναδιάρθρωση κατά το δεύτερο τέταρτο του 17ου αιώνα, όταν κατασκευάστηκαν τα σωζόμενα αμυντικά τείχη. Η Μονή αργότερα εγκαταλείφθηκε, όμως στο πρώτο μισό του 19ου αιώνα χρησίμευσε ως συνοριακό φρούριο για τα ρωσικά αυτοκρατορικά στρατεύματα.

Η Αρμενική Αποστολική Εκκλησία διεκδίκησε το Μοναστήρι το 1848. Ο ναός του Μοναστηριού είχε υποστεί σοβαρές ζημιές, σε βαθμό που χρειάστηκε να χτιστεί ένας νέος στη θέση του παλιού. Αυτή η νέα εκκλησία, αφιερωμένη στον Άγιο Γρηγόριο, χτίστηκε το 1858 με έξοδα των Αρμενίων της πόλης Σουσί.

Τάφος του Αγίου Γρηγορίου
Ο Άγιος Γρηγόριος ενταφιάστηκε αρχικά στο ανατολικό άκρο της παλιάς κατεστραμμένης εκκλησίας της Μονής. Το 489 ο Βαχαγάνος Γ΄, Βασιλιάς της Αλβανίας του Καυκάσου, ανακαίνισε την Μονή, αναστηλώνοντας την εκκλησία και κατασκευάζοντας ένα νέο παρεκκλήσι για τα λείψανα του Αγίου Γρηγορίου. Σε μεταγενέστερους αιώνες χτίστηκε μια εκκλησία πάνω από αυτό το παρεκκλήσι.

Κάτω από την Αγία Τράπεζα της εκκλησίας του Αγίου Γρηγορίου βρίσκεται ένας επιτύμβιος θάλαμος που φτάνει στο δυτικό άκρο της. Ένα φραγμένο πέρασμα στο ανατολικό άκρο της δείχνει ότι αρχικά υπήρχε είσοδος και από αυτή την κατεύθυνση. Ο θολωτός θάλαμος του τάφου έχει πλάτος 1,9 μέτρα, μήκος 3,75 μέτρα και ύψος 3,5 μέτρα. Σκαλιστές λεπτομέρειες χρονολογούν το μνημείο στον 5ο αιώνα.

Εικόνες

Παραπομπές

Εξωτερικοί σύνδεσμοι 

 Επίσημος ιστότοπος
 Σχετικά με τη Μονή Αμάρας

Πολιτισμός της Αρμενίας
Αρμενική αρχιτεκτονική
Αρμενική Αποστολική Εκκλησία
Αρμενικά Αποστολικά μοναστήρια
Κοινότητα Μελιδονίου

Η Κοινότητα Μελιδονίου είναι κοινότητα του Δήμου Μυλοποτάμου στην Περιφερειακή Ενότητα Ρεθύμνης της Κρήτης, η οποία συστάθηκε το 1925 με το ΦΕΚ 27Α - 31/01/1925 με έδρα τον οικισμό. Εκτός από την έδρα της, η κοινότητα περιλαμβάνει και τους οικισμούς Βλυχάδα, Εξάντης και Μπαλί. Η απογραφή του 2011 αναφέρει: 

 Βλυχάδα, η (163)
 Εξάντης, ο (117)
 Μελιδόνι, το (573)
 Μπαλί, το (402)

Συνολικά η κοινότητα έχει 1.255 κατοίκους.

Η Κοινότητα εκπροσωπείται από πενταμελές Συμβούλιο με επικεφαλής τον Πρόεδρο κ. Φώτιο Σωπασουδάκη.

Κοινοτάρχες Μελιδονίου 
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της κοινότητος.

Παραπομπές 

Δήμος Μυλοπόταμου
Κοινότητα Αγίου Μάμαντος

Η Κοινότητα Αγίου Μάμαντος είναι κοινότητα του Δήμου Μυλοποτάμου στην Περιφερειακή Ενότητα Ρεθύμνης της Κρήτης, η οποία συστάθηκε το 1925 με το ΦΕΚ 27Α - 31/01/1925 με έδρα τον οικισμό. Εκτός από την έδρα της, η κοινότητα περιλαμβάνει και τους οικισμούς Αβδελλάς, Αργουλιό και Καστρί. Η απογραφή του 2011 αναφέρει:

 Αβδελλάς, ο (131)
 Άγιος Μάμας, ο (213)
 Αργουλιό, το (74)
 Καστρί, το (23)

Συνολικά η κοινότητα έχει 441 κατοίκους.

Η Κοινότητα εκπροσωπείται από πενταμελές Συμβούλιο με επικεφαλής τον Πρόεδρο κ. Στυλιανό Φακιδάρη.

Κοινοτάρχες Αγίου Μάμαντος 
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της κοινότητας:

Παραπομπές 

Δήμος Μυλοπόταμου
Πέγκυ Τρικαλιώτη

Η Πέγκυ Τρικαλιώτη (Αθήνα, 16 Νοεμβρίου 1971) είναι Ελληνίδα ηθοποιός, απόφοιτη της Δραματικής Σχολής Θεάτρου Τέχνης. Έχει συμμετάσχει σε πολλές τηλεοπτικές, κινηματογραφικές και θεατρικές δουλειές. Έγινε ιδιαίτερα γνωστή το ευρύ κοινό, μέσα από τη συμμετοχή της στη σειρά Αναστασία το 1993. 

Στην τηλεόραση έχει εμφανιστεί στις σειρές Αναστασία,Τμήμα Ηθών, Τολμηρές Ιστορίες, Η Πρόβα του Νυφικού, Η Αγάπη Άργησε μια Μέρα, Ο Μεγάλος Θυμός, Η Σιωπή των Αγγέλων, Κόκκινος Κύκλος,10η εντολή, Κινούμενη Άμμος, Ιστορίες από την απέναντι όχθη, Ο 3ος Νόμος, Προς την ελευθερία, Φλόγα και Άνεμος.

Προσωπική ζωή 
Από το 2010 είναι ζευγάρι με τον Θανάση Δόση και έχουν αποκτήσει μια κόρη, τη Φραντζέσκα (γενν. 6 Ιουλίου 2012).

Παραστασιογραφία 

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

Παραπομπές 

Ελληνίδες ηθοποιοί
Ελληνίδες ηθοποιοί τηλεόρασης
Ελληνίδες ηθοποιοί θεάτρου
Ελληνίδες ηθοποιοί κινηματογράφου
Μεσημέρι Θεσσαλονίκης

Το Μεσημέρι είναι χωριό της Κεντρικής Μακεδονίας, στην Περιφερειακή Ενότητα Θεσσαλονίκης.

Διοικητικά υπάγεται στον Δήμο Θερμαϊκού. Πριν από τη μεταρρύθμιση της τοπικής αυτοδιοίκησης το 2011 αποτελούσε δημοτικό διαμέρισμα του Δήμου Επανομής. Η απογραφή του 2011 κατέγραψε 1.831 κατοίκους στο χωριό. Η κοινότητα Μεσημερίου καλύπτει έκταση 11.913 στρεμμάτων.

Στο Μεσημέρι υπάρχει νηπιαγωγείο και δημοτικό σχολείο.

Παραπομπές 

Κωμοπόλεις του νομού Θεσσαλονίκης
Δήμος Θερμαϊκού
Κένεθ Άροου

Ο Κένεθ Άροου (Kenneth Arrow, Νέα Υόρκη, 23 Αυγούστου 1921 - Πάλο Άλτο, 21 Φεβρουαρίου 2017) ήταν Αμερικανός οικονομολόγος

Η μητέρα του Arrow, Lilian (Greenberg), ήταν από το Ιάσιο της Ρουμανίας και ο πατέρας του, Harry Arrow, ήταν από το κοντινό Podu Iloaiei. Η οικογένεια Arrow ήταν Ρουμάνοι Εβραίοι. Η οικογένειά του υποστήριξε πολύ την εκπαίδευσή του.  Μεγαλώνοντας κατά τη διάρκεια της Μεγάλης Ύφεσης, αγκάλιασε τον σοσιαλισμό στα νιάτα του. Αργότερα θα απομακρυνόταν από τον σοσιαλισμό, αλλά οι απόψεις του διατήρησαν μια αριστερή φιλοσοφία. 

Αποφοίτησε από το γυμνάσιο Townsend Harris και στη συνέχεια απέκτησε πτυχίο από το City College της Νέας Υόρκης το 1940 στα μαθηματικά, όπου ήταν μέλος του Sigma Phi Epsilon . Στη συνέχεια παρακολούθησε το Πανεπιστήμιο της Κολούμπια για μεταπτυχιακές σπουδές, αποκτώντας μεταπτυχιακό στα μαθηματικά τον Ιούνιο του 1941  Ενώ βρισκόταν εκεί, ο Arrow μαθήτευσε κοντά στον Harold Hotelling, ο οποίος τον επηρέασε να αλλάξει πεδία στα οικονομικά.  Υπηρέτησε ως αξιωματικός ο οποίος ασχολιόταν με το καιρό (μετεωρολόγος) στην Πολεμική Αεροπορία του Στρατού των Ηνωμένων Πολιτειών από το 1942 έως το 1946

Παραπομπές 

Αμερικανοί οικονομολόγοι
Άνω Σφηνάρι Χανίων

Το  Άνω Σφηνάρι (επίσημη ονομασία Άνω Σφηνάριον) είναι οικισμός της τοπικής κοινότητας Πλατάνου, της δημοτικής ενότητας (τέως δήμου) Κισσάμου, του δήμου Κισσάμου, της περιφερειακής ενότητας (τέως νομού) Χανίων, στην περιφέρεια Κρήτης, σύμφωνα με το πρόγραμμα Καλλικράτης.  Πρίν το πρόγραμμα Καλλικράτης και το σχέδιο Καποδίστριας, ανήκε στην επαρχία Κισσάμου του νομού Χανίων, στο γεωγραφικό διαμέρισμα Κρήτης.

Γεωγραφία
Το Άνω Σφηνάρι είναι πεδινός οικισμός στο δυτικό τμήμα του νομού Χανίων. Βρίσκεται στις δυτικές απολήξεις της κορυφής «Κουτρούλης» (1.071 μ.) των Λευκών Ορέων, πάνω από τον όρμο Σφηνάρι και στην επαρχιακή οδό Καστελλίου-Κεφαλίου, σε μέσο σταθμικό υψόμετρο 140. Απέχει 57 χλμ. περίπου ΝΔ. των Χανίων.

Πληθυσμός

Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1961 και προσαρτήθηκε στην κοινότητα Πλατάνου του νομού Χανίων. Με το ΦΕΚ 244Α - 04/12/1997 αποσπάστηκε από την κοινότητα Πλατάνου και προσαρτήθηκε στον δήμο Κισσάμου.

Παραπομπές

Πηγές
Εγκυκλοπαίδεια Πάπυρος Λαρούς Μπριτάνικα, 1993, 2006 (ΠΛΜ)
Οργανισμός εκδόσεων «Ελλάδα», χάρτες (εκδ. Βαρελάς)
Περιοδικό «Διακοπές», εκδ. Δ.Ο.Λ.,  2010
Google Earth
eetaa.gr

Χωριά του νομού Χανίων
Δήμος Κισάμου
Εκλογές στον Λίβανο

Ο Λίβανος είναι μία κοινοβουλευτική δημοκρατία στην οποία διεξάγονται βουλευτικές εκλογές κάθε 4 χρόνια καθώς και δημοτικές εκλογές. Το εκλογικό σύστημα του Λιβάνου είναι ιδιαίτερα περίπλοκο για να διασφαλιστεί η δίκαιη αντιπροσώπευση στην βουλή όλων των αναγνωρισμένων θρησκευτικών κοινοτήτων. Κάθε τέτοια κοινότητα έχει έναν συγκεκριμένο αριθμό εδρών στην βουλή, όπως καθορίζεται από το Σύνταγμα του Λιβάνου, το οποίο με την σειρά του είναι αποτέλεσμα της Συμφωνίας του Ταΐφ του 1989. Η συμφωνία αυτή τερμάτισε τον Λιβανικό Εμφύλιο Πόλεμο.

Εκλογικό σύστημα βουλευτικών εκλογών 

Σύμφωνα με το σύνταγμα του Λιβάνου, τόσο οι Χριστιανοί όσο και οι Μουσουλμάνοι θα έχουν τον ίδιο αριθμό εδρών στην Βουλή των Αντιπροσώπων. Δεδομένου ότι το κοινοβούλιο αποτελείται από 128 έδρες συνολικά, τότε κάθε μια από τις δύο μεγάλες θρησκείες που προαναφέρθηκαν θα έχουν 64 έδρες στην βουλή. Στην συνέχεια, όμως, κάθε θρησκεία υποδιαιρείται σε επιμέρους θρησκευτικές κοινότητες. Κάθε τέτοια κοινότητα λαμβάνει έναν αριθμό εδρών ανάλογο του συνολικού πληθυσμού της θρησκευτικής ομάδας. Τελικά, η κατανομή των εδρών της βουλής είναι η εξής:

Ο Λίβανος διαιρείται, σύμφωνα με τον τελευταίο εκλογικό νόμο, σε 17 εκλογικές περιφέρειες. Κάθε εκλογική περιφέρεια εκλέγει έναν ορισμένο αριθμό βουλευτών. Η θρησκευτική ομάδα στην οποία ανήκουν οι βουλευτές που θα εκλεγούν είναι προκαθορισμένη από πριν. Έτσι, σε κάποιες εκλογικές περιφέρειες μπορεί να εκλέγονται μόνο Μαρωνίτες και Σιίτες βουλευτές, ενώ σε κάποια άλλη Σιίτες, Δρούζοι, Σουνίτες και Έλληνες Ορθόδοξοι βουλευτές

Πρόσφατες βουλευτικές εκλογές

Βουλευτικές εκλογές 2022 

Οι πιο πρόσφατες βουλευτικές εκλογές διεξήχθησαν στις 15 Μαΐου του 2022. Ήταν οι πρώτες βουλευτικές εκλογές που διοργανώνονταν έπειτα από τις μαζικές διαδηλώσεις του 2019, καθώς και την έκρηξη στο λιμάνι της Βηρυτού, το 2020. Σε αυτήν την φάση ο Λίβανος βρισκόταν στην μέση μία βαθύτατης οικονομικής κρίσης. Από τις εκλογές, η Χεζμπολάχ και οι σύμμαχοί της έχασαν την πλειοψηφία στο κοινοβούλιο, ενώ εκλέχτηκε και ένας μικρός, αλλά καθόλου αμελητέος αριθμός μεταρρυθμιστών βουλευτών.

Βουλευτικές εκλογές 2018 

Από τις εκλογές, η Χεζμπολάχ και οι σύμμαχοί της κέρδισαν μία καθαρή πλειοψηφία στην βουλή. Ταυτόχρονα, το Μελλοντικό Κόμμα, του Σαάντ Χαρίρι υπέστητε βαριά ήττα. Οι εκλογές διεξήχθησαν έπειτα από 5 χρόνια καθυστέρησης. Ενώ, δηλαδή, ήταν κανονικά προγραμματισμένες να γίνουν το 2013, το κοινοβούλιο επέκτεινε πολλές φορές την διάρκεια της θητείας του, προφασιζόμενο την ανάγκη για εκλογική μεταρρύθμιση πριν τις επόμενες εκλογές, καθώς και την έλλειψή ασφάλειας λόγω του Συριακού Εμφυλίου Πολέμου.

Παραπομπές

Εξωτερικοί σύνδεσμοι
Αμερικανοκρατία

Ο όρος Αμερικανοκρατία (ή Αμερικανικός Ιμπεριαλισμός) συνίσταται σε πολιτικές που αποσκοπούν στην επέκταση της πολιτικής, οικονομικής, δημοσιογραφικής και πολιτιστικής επιρροής των Ηνωμένων Πολιτειών σε περιοχές πέραν των συνόρων τους. Ανάλογα με τον σχολιαστή, μπορεί να περιλαμβάνει στρατιωτική κατάκτηση, διπλωματία των κανονιοφόρων, άνισες συνθήκες, επιδότηση των προτιμώμενων φατριών, οικονομική διείσδυση μέσω ιδιωτικών εταιρειών, ακολουθούμενη από διπλωματική ή βίαιη παρέμβαση όταν απειλούνται τα συμφέροντα αυτά, ή αλλαγή καθεστώτος.

Η πολιτική του ιμπεριαλισμού θεωρείται συνήθως ότι ξεκίνησε στα τέλη του 19ου αιώνα, αν και ορισμένοι θεωρούν ότι η εδαφική επέκταση των ΗΠΑ σε βάρος των ιθαγενών Αμερικανών είναι αρκετά παρόμοια ώστε να αξίζει τον ίδιο όρο. Η ομοσπονδιακή κυβέρνηση των Ηνωμένων Πολιτειών δεν έχει αναφερθεί ποτέ στα εδάφη της ως αυτοκρατορία, αλλά ορισμένοι σχολιαστές αναφέρονται σε αυτήν ως τέτοια, συμπεριλαμβανομένων των Μαξ Μπουτ, Άρθουρ Σλέσινγκερ και Νίαλ Φέργκιουσον. Οι Ηνωμένες Πολιτείες έχουν επίσης κατηγορηθεί για μετα-αποικιοκρατία, η οποία ορίζεται ως μια σύγχρονη μορφή ηγεμονίας, η οποία χρησιμοποιεί οικονομική παρά στρατιωτική δύναμη σε μια άτυπη αυτοκρατορία, και χρησιμοποιείται μερικές φορές ως συνώνυμο του σύγχρονου ιμπεριαλισμού.

Το ερώτημα αν οι Ηνωμένες Πολιτείες πρέπει να παρεμβαίνουν στις υποθέσεις ξένων χωρών έχει συζητηθεί στην εσωτερική πολιτική για όλη την ιστορία της χώρας. Οι αντίπαλοι επεσήμαναν την ιστορία της χώρας ως πρώην αποικίας που επαναστάτησε εναντίον ενός υπερπόντιου βασιλιά και τις αμερικανικές αξίες της δημοκρατίας, της ελευθερίας και της ανεξαρτησίας. Οι υποστηρικτές των προέδρων που χαρακτηρίστηκαν ως αυτοκρατορικοί, συμπεριλαμβανομένων των Τζέιμς Μονρόε, Άντριου Τζάκσον, Ουίλλιαμ ΜακΚίνλεϊ, Θεόδωρος Ρούζβελτ και Ουίλιαμ Χάουαρντ Ταφτ, αιτιολόγησαν τις επεμβάσεις ή την κατάληψη διαφόρων χωρών επικαλούμενοι την ανάγκη προώθησης των αμερικανικών οικονομικών συμφερόντων (όπως το εμπόριο και η αποπληρωμή των χρεών), την αποτροπή της ευρωπαϊκής επέμβασης στην Αμερική (γνωστό ως Δόγμα Μονρόε) και τα οφέλη της διατήρησης της καλής τάξης σε όλο τον κόσμο.

Παραπομπές

Ιμπεριαλισμός
Ηνωμένες Πολιτείες Αμερικής
Ιστορία των Ηνωμένων Πολιτειών
Άνω Σχολάρι Θεσσαλονίκης

Το Άνω Σχολάρι (επίσημη ονομασία Άνω Σχολάριον) είναι οικισμός της τοπικής κοινότητας Τριλόφου, της δημοτικής ενότητας (τέως δήμου) Μίκρας, του δήμου Θέρμης, της περιφερειακής ενότητας (τέως νομού) Θεσσαλονίκης, στην περιφέρεια Κεντρικής Μακεδονίας, σύμφωνα με το πρόγραμμα Καλλικράτης.  Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Θεσσαλονίκης του νομού Θεσσαλονίκης, στο γεωγραφικό διαμέρισμα Μακεδονίας.

Γεωγραφία
Το Άνω Σχολάρι είναι πεδινός οικισμός στο νοτιοδυτικό τμήμα του νομού Θεσσαλονίκης. Βρίσκεται στις δυτικές υπώρειες του βουνού Κάλαυρος, πολύ κοντά στην εθνική οδό Θεσσαλονίκης-Νέων Μουδανιών και σε μέσο σταθμικό υψόμετρο 180. Απέχει περίπου 23 χλμ Ν. ΝΑ. της Θεσσαλονίκης.

Πληθυσμός

Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1940 και προσαρτήθηκε στην κοινότητα Τριλόφου του νομού Θεσσαλονίκης. Με το ΦΕΚ 244Α - 04/12/1997 αποσπάστηκε από την κοινότητα Τριλόφου και προσαρτήθηκε στον δήμο Μίκρας. Με το ΦΕΚ 87Α - 07/06/2010 αποσπάστηκε από τον δήμο Μίκρας και προσαρτήθηκε στον δήμο Θέρμης.

Αξιοθέατα
Η εκκλησία των Αγίων Κωνσταντίνου και Ελένης στο βόρειο τμήμα του οικισμού
Η δασική θέση «Ελάφι» και το Μικρό Πλατανόρεμα, ανατολικά του οικισμού, στο βουνό Κάλαυρος

Παραπομπές

Πηγές
Εγκυκλοπαίδεια Πάπυρος Λαρούς Μπριτάνικα, 1993, 2006 (ΠΛΜ)
Εγκυκλοπαίδεια Πάπυρος Λαρούς, 1964 (ΠΛ)
Οργανισμός εκδόσεων «Ελλάδα», χάρτες (Βαρελάς)
Google Earth *eetaa.gr

Δήμος Θέρμης
Χωριά του νομού Θεσσαλονίκης
Φρίξος (μυθολογία)

Στην Αρχαία ελληνική μυθολογία ο Φρίξος ήταν γιος του βασιλιά της Βοιωτίας Αθάμαντα γιου του Αιόλου και της θεάς των ουρανίων νεφών Νεφέλης, ήταν δίδυμος αδελφός της Έλλης. Παντρεύτηκε την Χαλκιόπη κόρη του βασιλιά της Κολχίδας Αιήτη, μαζί της απέκτησε τον Άργο, τον Φροντίς, τον Μέλανα και τον Κυτίσωρο. Η δεύτερη σύζυγος του πατέρα τους Ινώ μισούσε τον Φρίξο και την Έλλη, εμπνεύστηκε ένα φθονερό σχέδιο να τους θανατώσει καίγοντας τους σπόρους της Βοιωτικής γης, με αυτόν τον τρόπο δεν μππορούσαν να συλλέξουν καρπούς και θέρισε τον κόσμο η πείνα. Ο αφελής Αθάμας έστειλε απεσταλμένους στο μαντείο των Δελφών, αλλά η Ινώ τους δωροδόκησε για να απαντήσουν ψευδώς στον σύζυγο της ότι για να επανέλθει η καρποφορία θα έπρεπε να θυσιάσει τα παιδιά του Φρίξο και Έλλη. 

Ο Αθάμας συμφώνησε αλλά λίγο πριν από την θυσία η μητέρα τους Νεφέλη έστειλε στον τόπο της θυσίας ένα χρυσόμαλλο κριάρι, άρπαξε τα παιδιά της και έφυγε μακριά. Ο τόπος από τον οποίο ξεκίνησαν το ταξίδι τους ο Φρίξος και η Έλλη πάνω στο κριάρι αμφισβητείται, αλλού καταγράφεται ο Ορχομενός Βοιωτίας και αλλού η Θεσσαλική Άλος. Την ώρα που το κριάρι διέσχιζε τα στενά ανάμεσα στην Ευρώπη και την Ασία η Έλλη ζαλίστηκε έπεσε στην θάλασσα και πνίγηκε, από τότε τα Στενά έμειναν γνωστά σαν Ελλήσποντος. Ο Φρίξος περίλυπος συνέχισε το ταξίδι μόνος του και έφτασε στην Κολχίδα, τον υποδέχθηκε θερμά ο βασιλιάς Αιήτης και του έδωσε σύζυγο την κόρη του Χαλκιόπη. Ο Φρίξος θυσίασε το χρυσό κριάρι στον Ποσειδώνα και έδωσε δώρο το Χρυσόμαλλο δέρας στον Αιήτη. Ο θεός Άρης έστειλε στον Αιήτη έναν δράκο ο οποίος φύλαγε όλη μέρα το Χρυσόμαλλο Δέρας από τους επίδοξους ληστές. Ο Φρίξος και η Χαλκιόπη απέκτησαν τέσσερεις γιους που συμμετείχαν αργότερα στην Αργοναυτική εκστρατεία.

Παραπομπές

Πηγές

Apollodorus, The Library with an English Translation by Sir James George Frazer, F.B.A., F.R.S. in 2 Volumes, Cambridge, MA, Harvard University Press; London, William Heinemann Ltd. 1921. 
Apollonius Rhodius, Argonautica translated by Robert Cooper Seaton (1853-1915), R. C. Loeb Classical Library Volume 001. London, William Heinemann Ltd, 1912. Online version at the Topos Text Project.
Pseudo-Eratosthenes, Catasterismi 14, 19
Gaius Julius Hyginus, Fabulae from The Myths of Hyginus translated and edited by Mary Grant. University of Kansas Publications in Humanistic Studies. Online version at the Topos Text Project.
Hyginus, Fabulae 1–3, 12, 21, 22, 188
Gaius Valerius Flaccus, 1.281ff
Gaius Valerius Flaccus, Argonautica translated by Mozley, J H. Loeb Classical Library Volume 286. Cambridge, MA, Harvard University Press; London, William Heinemann Ltd. 1928. Online version at theio.com.
Gaius Valerius Flaccus, Argonauticon. Otto Kramer. Leipzig. Teubner. 1913. Latin text available at the Perseus Digital Library.
Ovid, Metamorphoses 7.8ff, Fasti 3.867ff
Publius Ovidius Naso, Metamorphoses translated by Brookes More (1859-1942). Boston, Cornhill Publishing Co. 1922. Online version at the Perseus Digital Library.
Publius Ovidius Naso, Metamorphoses. Hugo Magnus. Gotha (Germany). Friedr. Andr. Perthes. 1892. Latin text available at the Perseus Digital Library.

Πρόσωπα της ελληνικής μυθολογίας
Πύλη της Πάφου

Η Πύλη της Πάφου (ιταλικά: Porta di Paphos, τουρκικά: Baf Kapısı), επίσης γνωστή ως Πύλη του Αγίου Δομίνικου (ιταλικά: Porta San Domenico), είναι πύλη των Τειχών της Λευκωσίας, στην Κύπρο. Αποτελούσε πύλη εισόδου της πόλης με κατεύθυνση ανατολικά, πιο συγκεκριμένα την Πάφο. Είναι ύψους 144,8 μέτρων.

Πρώτη τοποθεσία του νησιού της Κύπρου όπου υψώθηκε η σημαία του Ηνωμένου Βασιλείου ήταν ο «Στρατώνας», ο οποίος βρισκόταν επί της πύλης. Κατά τη διάρκεια της περιόδου της βρετανικής κυριαρχίας μέρος των τειχών στη συγκεκριμένη τοποθεσία κατεδαφίστηκε με απώτερο σκοπό τη δημιουργία περαιτέρω σημείων διέλευσης. Κατά τη διάρκεια της τουρκικής εισβολής στην Κύπρο, η πύλη λειτούργησε ως οπλοστάσιο για λογαριασμό των ελληνικών στρατιωτικών δυνάμεων.

Δείτε επίσης 
 Πύλη της Αμμοχώστου
 Πύλη της Κερύνειας
 Τείχη της Λευκωσίας

Παραπομπές 

Κτίρια και κατασκευές στη Λευκωσία
Βενετικές οχυρώσεις στην Κύπρο
FIFA 22

Το FIFA 22 είναι ένα βιντεοπαιχνίδι προσομοίωσης ποδοσφαίρου στη σειρά βιντεοπαιχνιδιών FIFA, αναπτύχθηκε και δημοσιεύθηκε από την Electronic Arts (EA) και κυκλοφόρησε παγκοσμίως στις 27 Σεπτεμβρίου 2021 για Microsoft Windows, PlayStation 4, PlayStation 5, Xbox seriers, Xbox One και Nintendo Switch. Στο εξώφυλλο του παιχνιδιού, βρισκόταν ο Κιλιάν Εμπαμπέ για 2η συνεχόμενη χρονιά.

Πληροφορίες 
Το παιχνίδι περιέχει δυνατότητα δημιουργίας καριέρα προπονητή ή παίκτη, ultimate team, κανονικού αγώνα, αγώνα Volta και λειτουργία ProClubs. Το παιχνίδι περιλαμβάνει περισσότερα από 30 πρωταθλήματα, περισσότερους από 700 συλλόγους και περισσότερους από 17.000 παίκτες. Για πρώτη φορά, προστέθηκε στο παιχνίδι το Ινδικό πρωτάθλημα και το Κόνφερενς Λιγκ που ιδρύθηκε το 2021. Επίσης, προστέθηκε η έδρα της Μπενφίκα (Ντα Λουζ) και η έδρα της Κάντιθ ( Nuevo Mirandilla). Στην ενημέρωση του Ιανουαρίου 2022, προστέθηκε και το Γήπεδο της Μπρέτφορντ και πλέον υπάρχουν όλα τα στάδια της Πρέμιερ Λιγκ 2021-2022. 

Η Γιουβέντους, η Αταλάντα, η Ρόμα κι η Λάτσιο δεν εμφανίζονται στο παιχνίδι με τις κανονικές τους φανέλες και τα σήματα επειδή η EA Sports δεν εξασφάλισε την αδειοδότηση των δικαιωμάτων. Έτσι, εμφανίζονται ως Πιεμόντε Κάλσιο, Μπέργκαμο ΦΣ, Ρόμα ΦΣ και Λάτιουμ. Ωστόσο, οι παίκτες, υπάρχουν κανονικά. Κάτι αντίστοιχο συμβαίνει και με τις Μπαρτσελόνα και Μπάγερν, ωστόσο στις συγκεκριμένες ομάδες δεν υπάρχουν τα γήπεδα. 

Τον Φεβρουάριο του 2022, η EA Sports ανακοίνωσε ότι οι ομάδες από τη ρωσική Πρέμιερ Λιγκ και την εθνική ομάδα ποδοσφαίρου της Ρωσίας θα αφαιρεθούν από τα FIFA 22 , FIFA Online και FIFAMobile εν μέσω της εισβολής της χώρας στην Ουκρανία . Η ανακοίνωση έρχεται μετά την απαγόρευση της FIFA και της UEFA σε ρωσικές ομάδες από διοργανώσεις τόσο της FIFA όσο και της UEFA την 1η Μαρτίου 2022.  Αυτό ήρθε μόλις λίγες εβδομάδες αφότου η EA απομάκρυνε τον Μάσον Γκρίνγουντ από το παιχνίδι υπό το φως ισχυρισμών σεξουαλικής κακοποίησης κατά της γυνάικας του.(ο παίκτης δεν εμφανίστηκε σε κανένα ματς με την Μάντσεστερ Γιουνάιτεντ μετά τη σύλληψή του). Τον Μάρτιο του 2022, η EA ανέστειλε προσωρινά την μορφή του Ντιέγκο Μαραντόνα από το FIFA 22 μετά από νομική διαμάχη. Εκεί  υποστηρίχτηκε ότι η EA είχε διαπραγματευτεί με λάθος άνθρωπο και ως εκ τούτου δεν είχε τα δικαιώματα να χρησιμοποιήσει την ομοιότητα του.

Παραπομπές

Βιντεοπαιχνίδια
Βιντεοπαιχνίδια του 2021
FIFA (σειρά βιντεοπαιχνιδιών)
Βιντεοπαιχνίδια ανεπτυγμένα στον Καναδά
Βιντεοπαιχνίδια του PlayStation 4
Βιντεοπαιχνίδια του Nintendo Switch
Βιντεοπαιχνίδια του PlayStation 5
Βιντεοπαιχνίδια Stadia
Βιντεοπαιχνίδια των Windows
Βιντεοπαιχνίδια του Xbox One
Βιντεοπαιχνίδια Xbox Series